CELEX: C2007/042/75
Language: da
Date: 2007-02-24 00:00:00
Title: Sag T-415/06 P: Appel iværksat den 29. december 2006 af De Smedt til prøvelse af dom afsagt den 19. oktober 2006 af Retten for EU-personalesager i sag F-59/05, De Smedt mod Kommissionen

24.2.2007   
            
            
               DA
            
            
               Den Europæiske Unions Tidende
            
            
               C 42/43
            
         Appel iværksat den 29. december 2006 af De Smedt til prøvelse af dom afsagt den 19. oktober 2006 af Retten for EU-personalesager i sag F-59/05, De Smedt mod Kommissionen
   (Sag T-415/06 P)
   (2007/C 42/75)
   Processprog: fransk
   Parter
   
      Appellant: Elisabeth De Smedt (Wezembeek-Oppem, Belgien) (ved avocats L. Vogel og R. Kechiche)
   
      Den anden part i appelsagen: Kommissionen for De Europæiske Fællesskaber
   Appellantens påstande
   
               —
            
            
               Den appellerede dom afsagt den 19. oktober 2006 af Anden Afdeling ved Retten for EU-personalesager meddelt ved anbefalet brev af 19. oktober 2006, hvorved appellanten ikke fik medhold i sit søgsmål, anlagt den 8. juli 2005, ophæves i det hele
            
         
               —
            
            
               appellanten tilkendes betaling af udgifter i forbindelse med dette søgsmål, som appellanten anlagde den 8. juli 2005
            
         
               —
            
            
               Kommissionen og intervenienten tilpligtes at betale sagens omkostninger i henhold til procesreglementets artikel 87, stk. 2, herunder nødvendige udgifter med henblik på sagens behandling og især udgifter i forbindelse med valgt adresse, rejse- og opholdsudgifter samt honorarer til advokat i henhold til procesreglementets artikel 91, litra b).
            
         Anbringender og væsentligste argumenter
   Ved dom af 19. oktober 2006, som påstås ophævet i forbindelse med den foreliggende appel, har Retten for EU-personalesager ikke givet appellanten medhold i det af hende anlagte søgsmål med påstand dels om annullation af Kommissionens afgørelse af 21. marts 2005 om fastsættelse af indplacering og aflønning af appellanten, der var tidligere hjælpeansat ansat som kontraktansat, dels om erstatning.
   Til støtte for påstanden om ophævelse af nævnte dom påberåber appellanten sig to anbringender, hvoraf det første vedrører tilsidesættelse af artikel 80, stk. 3 i ansættelsesvilkårene for de øvrige ansatte (1), såvel som den åbenbart fejlagtige vurdering. Appellanten gør gældende, at ved at forkaste det oprindelige søgsmåls første anbringende med den begrundelse, at Kommissionen skulle overholde en fastlagt tidsplan i henhold til forordning nr. 723/2004 (2), med henblik på udskiftningen af den tidligere status som hjælpeansat med den nye status som kontraktansat, tillod Retten Kommissionen ikke at overholde alle de procedurer, der går forud for den første ansættelse af kontraktansatte i strid med artikel 80, stk. 3, i vilkårene for de øvrige ansatte.
   Det andet anbringende vedrører tilsidesættelse af princippet om forbud mod forskelsbehandling, idet der ikke er givet begrundelse og svar på appellantens skriftlige indlæg i forbindelse med forkastelsen af det andet anbringende i det oprindelige søgsmål, som blev udledt af den situation med forskelsbehandling, som appellanten i sammenligning med andre personer, der udøver de samme funktioner som appellanten i samme tjenestegren i Kommissionen, måtte arbejde i. Appellanten har gjort gældende, at Retten ikke har givet fyldestgørende svar på forklaringerne i denne henseende og alene har forkastet anbringendet ved brug af en abstrakt udtalelse.
   
      (1)  Vilkårene for de øvrige ansatte i Fællesskaberne blev fastlagt ved artikel 3 i Rådets forordning (EØF, Euratom, EKSF) nr. 259/68 af 29.2.1968 om vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte (EFT 1968 I, s. 30).
   
      (2)  Rådets forordning (EF, Euratom) nr. 723/2004 af 22.3.2004 om ændring af vedtægten for tjenestemænd i De Europæiske Fællesskaber og af ansættelsesvilkårene for de øvrige ansatte i Fællesskaberne (EUT L 124, s. 1).